**CAIET DE SARCINI**

**ACHIZIȚIE SERVICII DE ORGANIZARE EVENIMENTE**

**CUPRINS**

[CAP. I – CONTEXTUL ACHIZIȚIEI DE SERVICII](#Cap1)

[CAP. II – CERINȚE MINIME PRIVIND SERVICIILE SOLICITATE](#Cap2)

[II.1. – Cerințe generale](#Cap2_1)

[II.2. – Cerințe (specificații) tehnice specifice](#Cap2_2)

[II.3. – Obligații care revin prestatorului de servicii](#Cap2_3)

[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cap3)

[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cap4)

**[CAP. I. CONTEXTUL ACHIZIȚIEI DE SERVICII](#Cuprins)**

Universitatea POLITEHNICA din București (U.P.B.) își asumă misiunea de a pregăti specialiști în diferite domenii tehnice, capabili de a utiliza cunoștințe științifice, tehnice și cultural-umaniste valoroase, de a contribui la progresul tehnologic, economic și social-cultural al societății românești și al lumii contemporane.

În acest context general, achiziția privind serviciile de organizare evenimente este necesară pentru buna desfășurare a festivalurilor POLIChemistryFEST, POLIAutoFEST și POLIBioFEST.

**POLIChemistryFEST** – un festival care își propune să prezinte cele mai noi tendințe din domeniul chimiei, industriei farmaceutice, bioingineriei și nanoștiințelor. Evenimentul va avea loc în perioada 20 – 21 Mai 2022 și se va desfășura în campusul universității.

În cadrul POLIChemistryFEST, vom reuni expozanți, producători de substanțe chimice, firme din industria farmaceutică, producători de detergenți, dezinfectanți, cosmetice, alimente, materiale și lianți pentru construcții, producători de anvelope, materiale polimerice și organizații din domeniul protecției mediului, precum și reprezentanți ai institutelor de cercetare-dezvoltare. Prin organizarea acestui eveniment, ne dorim să oferim tuturor celor interesați o experiență actuală, proaspătă și dinamică a domeniului ingineriei chimice.

În zilele dedicate festivalului, vom prezenta tendințele industriei farmaceutice și bioingineriei, noutățile din nanoștiințe, direcțiile de dezvoltare durabilă și cele mai noi aplicații ale cunoștințelor din domeniul chimiei. Festivalul va cuprinde dezbateri, prelegeri academice și prezentări de companii, soluții și produse. Mai mult decât atât, în cadrul unor ateliere practice, le vom oferi participanților posibilitatea de a înțelege mai bine conceptele abstracte care guvernează interacțiunile dintre molecule.

Festivalul se adresează atât publicului larg, profesioniștilor, studenților, dar și elevilor, viitorilor ingineri ai țării.

**POLIAutoFEST** – un festival auto organizat în perioada 20 – 22 mai. Evenimentul va avea în centrul său Automobilul – industria auto cu toate componentele ei. Producători, importatori și distribuitori, furnizori și producători de componente și echipamente, furnizori de mobilitate, instituții și autorități atât din educație, cât și din domeniile de reglementare sunt așteptați să se alăture evenimentului nostru, în calitate de invitați, participanți și expozanți.

Pe parcursul celor 3 zile dedicate festivalului, vom cuprinde și vom prezenta trendurile industriei, mărci și modele auto, soluții de mobilitate și logistică, echipamente și procese, precum și perspectivele automobilului. De asemenea, în cadrul festivalului vom organiza dezbateri, prelegeri academice și prezentări de companii, soluții și produse. Locația de desfășurare dispune de peste zece mii de metri pătrați, atât în interior cât și în exterior, lucru ce va permite participanților să își expună tehnologiile într-un mod cât mai atractiv pentru toți vizitatorii.

Festivalul se adresează atât publicului larg, profesioniștilor, studenților, dar și elevilor, viitorilor ingineri ai țării.

**POLIBioFEST** – un festival destinat tehnologiilor prietenoase cu mediul, ce contribuie la asigurarea sustenabilități planetei, organizat în perioada 26 – 29 mai. Evenimentul este menit să reunească într-un singur loc în calitate de expozanți: producători și distribuitori de produse alimentare, horticole, fitosanitare, echipamente „Hobby farm”, echipamente din industria alimentară și horticolă, arhitectură peisagistică, tractoare și mașini agricole, aparatură pentru laboratoare de cercetare, echipamente în ingineria mediului etc.

În zilele dedicate festivalului, vom cuprinde și vom prezenta trendurile industriei agricole, mărci și modele de mașini agricole, soluții de tehnologii alimentare, echipamente și procese, precum și perspectivele sustenabilității alimentare și de mediu prin utilizarea tehnologiilor verzi. De asemenea, în cadrul festivalului vom organiza dezbateri, prelegeri academice și prezentări de companii, soluții și produse. Totodată, producători și distribuitori din domeniu vor contribui la crearea unui cadru mult mai plăcut prin intermediul produselor/preparatelor autohtone bio. Locația de desfășurare dispune de peste zece mii de pătrați, atât în interior cât și în exterior, lucru ce va permite participanților să își expună tehnologiile într-un mod cât mai atractiv pentru toți vizitatorii.

Festivalul se adresează atât publicului larg, profesioniștilor, studenților, dar și elevilor, viitorilor ingineri ai țării.

[**CAP. II – CERINȚE MINIME PRIVIND SERVICIILE SOLICITATE**](#Cuprins)

**[II.1. Cerințe generale](#Cuprins)**

Prezentul capitol reglementează regulile de bază care trebuie respectate astfel încât potențialii ofertanți să elaboreze propunerea tehnică corespunzător cu necesitățile autorității contractante, pentru asigurarea serviciilor.

Ofertarea de servicii cu caracteristici tehnice inferioare celor prevăzute în prezentul Caiet de sarcini sau de servicii care nu satisfac, în totalitate, cerințele Caietului de sarcini, va determina declararea neconformității ofertei respective și, în consecință, respingerea acesteia.

Serviciile care fac obiectul prezentului Caiet de sarcini vor fi prestate cu respectarea condițiilor minime din prezentul caiet de sarcini.

**NOTĂ:** Vor fi acceptate ofertele care oferă performante egale sau superioare celor specificate.

**[II.2. Cerințe (specificații) tehnice specifice](#Cuprins)**

**Obiectiv:** Prestarea serviciilor de organizare evenimente pentru cele 3 festivaluri: POLIChemistryFEST, POLIAutoFEST și POLIBioFEST, la care sunt așteptați să participe peste 30.000 persoane.

**Locație:** Universitatea POLITEHNICA din București (Splaiul Independenței nr. 313, Sector 6, București).

**Descriere:** Evenimentele se vor desfășura pe parcursul a 2 zile (POLIChemistryFEST), 3 zile (POLIAutoFEST) și 4 zile (POLIBioFEST). Prestatorul are obligația de a asigura servicii de organizare evenimente pentru toate cele 3 festivaluri, în intervalul orar 09:00 – 20:00.

Echipamentele tehnice necesare organizării evenimentelor vor fi puse în funcțiune de către personalul propriu al prestatorului, care va asista pe toată perioada de desfășurare a celor 3 festivaluri.

**Personal:** Prestatorul va asigura personalul pentru montarea și punerea în funcțiune a echipamentelor.

**Transport:** Prestatorul va asigura transportul pentru echipamente și pentru personalul propriu.

**Servicii solicitate pentru fiecare dintre cele 3 evenimente:**

|  |  |  |
| --- | --- | --- |
| **Nr. Crt.** | **Servicii:** | **Descriere** |
| 1 | SCENOTEHNICĂ | * Portal de intrare din structura modulară LAYHER cu dimensiunea 12x6x2m cu balastare interioară cu butoaie cu apă de 1 tonă. Portalul trebuie să fie acoperit pe toate laturile cu mash-uri personalizate. Grafica pentru mash-uri va trebui să fie realizată de furnizor, se vor solicita 3 variante de concept din care beneficiarul va aproba unul. * Portal de susținere ecran led cu dimensiunea 8x6m din structură de schelă modulară cu 4 laturi de 50x50cm heavy duty, prevăzut cu motoare de ridicare de 1 tonă, ușor de controlat pentru a putea fi urcat și coborât ușor în caz de intemperii. Portalul va trebui să fie balastat cu tank-uri cu apă de 1 tonă. Locația nu permite ancorare prin găurire în pardoseală. * Portal de susținere ecran led cu dimensiunea 6x5m din structura de schelă modulară cu 4 laturi de 40x40cm heavy duty, prevăzut cu motoare de ridicare de 1 tonă ușor de controlat pentru a putea fi urcat și coborât ușor. * Cort pentru regia tehnică, acoperit cu poliplan și prevăzut cu pereți pe toate laturile. |
| 2 | INSTALAȚIE DE SUNET | * Sistem de sunet compus din 20 de boxe active pe stativ cu o putere minimă de 750w. Boxele vor trebui să fie desfășurate în întreaga locație pe distanțe cuprinse între 20 și 400m. * Mixer de sunet digital cu minimum 32 de canale. * Set de 4 microfoane wireless handheld cu sistem de amplificare semnal și antene suplimentare. Microfoanele wireless trebuie să poată funcționa pe distanțe cuprinse între 200 și 400m. * Set de 4 microfoane wireless headset skincolor cu sistem de amplificare semnal și antene suplimentare. Microfoanele wireless trebuie să poată funcționa pe distanțe cuprinse între 200 și 400m. * 2 Surse de redare pentru materialele audio (laptop, USB Player). |
| 3 | ECHIPAMENTE DE LUMINI | * Sistem de lumini convenționale albe cu led, minimum 16 bucăți, pentru iluminat ambiental cu sursă led albă cu o putere minimă de 500w led, IP 65. Sursele vor trebui să fie dispuse pe stative cu o înălțime minimă de 4m. |
| 4 | ECHIPAMENTE MULTIMEDIA | * 1 ecran led pentru exterior IP 65, dimensiune minimă 7x3,5m, cu rezoluție maximă 3.9 pixel-pitch și luminozitate de minimum 5000 capabil să redea poze, prezentări, texte și imagini animate montat pe portal de schelă. Ecranul va trebui să fie prevăzut cu procesor cu intrări multiple SDI, DVI, HDMI și cu rezoluții multiple. * 1 ecran led pentru exterior IP 65 dimensiune minimă 4x2,5m, cu rezoluție maximă 4 pixel-pitch și luminozitate minimum 5000 capabil să redea poze, prezentări, texte și imagini animate montat pe portal de schelă. Ecranul va trebui să fie prevăzut cu procesor cu intrări multiple SDI, DVI, HDMI și cu rezoluții multiple. * 2 Surse de redare a materialelor video, a prezentărilor și a fotografiilor digitale. * Regie video prevăzută cu media server, mixer video 4K cu minimum 8 intrări, talkback, HDD player recorder 4K, mixer audio digital minimum 6 intrări, convertoare SDI-HDMI, sistem de streaming live. * 3 camere video pentru preluarea imaginilor live și redarea acestora pe ecranele led, rezoluție 4k. |
| 5 | ELECTRICĂ | * Distribuții electrice, conectică și accesorii pentru alimentarea electrică a tuturor echipamentelor. * Sisteme de distribuție curent trifazic 400A – 250A – 125 - 63A – 32A – 16A. * Grup electrogen minimum 200 Kva și carburant pentru toată perioadă de funcționare, inclusiv pentru zilele de montare, demontare și probe. * Cabluri de 63A, 50m, 20 bucăți * Cabluri 32A, 20m, 200 bucăți * Cabluri 32a, 10m, 100 bucăți * Prelungitoare 230, 10m, 3 prize, 300 bucăți * Prelungitor 5m 300 bucăți * Distribuție 63a-32a, 20 buc. * Distribuție 32a-220v, 60 buc. |
| 6 | ACCESORII | * Sisteme de protecție pentru cabluri electrice și de sunet pentru a evita accidentările, ținând cont de fluxul mare de persoane pe perioada evenimentelor. Necesar minimum 200m. * Sisteme, construcții și accesorii necesare montării echipamentelor în configurația dorită și conform cu conceptul artistic și tehnic al furnizorului. * Garduri de împrejmuire tip Heras 200m. * Baricade de protecție de 1x1m, necesar minimum 60m. * Garduri de împrejmuire tip jandarmerie 2,5x1m. Necesar 250m. Gardurile vor fi branduite pe ambele fețe cu mash personalizat. Grafica pentru mash va fi realizată de furnizor și agreata de beneficiar. * 32 corturi albe 3x3m tip pagodă cu pereți albi pe toate laturile. Corturile trebuie să fie în stare foarte bună, fără murdării și rupturi. * Mașină de pompieri cu 3 servanți, stingătoare și accesorii PSI. * Decor personalizat, structuri și accesorii pentru construcție și montare decor conform cu conceptul artistic și tehnic al furnizorului. |
| 7 | PERSONAL TEHNIC ȘI TRANSPORT ECHIPAMENTE | * Personal tehnic calificat pentru montarea, demontarea și operarea echipamentelor de sunet și electrice, după cum urmează: * 1 inginer de sunet * 2 tehnicieni de sunet * 2 tehnicieni de lumini * 3 electricieni * 2 operatori video * 2 tehnicieni video * 3 cameramani * 1 regizor montaj * 6 riggeri * 6 tehnicieni scenotehnică * 6 manipulanți * Transport echipamente și personal tehnic în și din locație. |

Prestatorul va trebui să prezinte în cadrul ofertei modul de organizare a activităţii sale pentru a respecta obiectul contractului. De asemenea, va descrie detaliat metodele folosite pentru îndeplinirea şi respectarea pachetului de servicii. Descrierea trebuie să fie suficient de clară astfel încât să se poată identifica rezultatele pentru fiecare activitate.

**[II.3. – Obligații care revin prestatorului de servicii](#Cuprins)**

Prestatorul are obligația de a executa serviciile prevăzute în contract cu profesionalism și promptitudine în conformitate cu prevederile caietului de sarcini.

Prestatorul are obligația să informeze, în mod corect și complet, autoritatea contractantă cu privire la caracteristicile esențiale ale serviciilor ce se vor presta, prin conturarea unei imagini precise a ofertei (ofertelor) sale, cu scopul de a asigura și apăra respectarea drepturilor și intereselor legitime ale consumatorilor.

Prestatorul are obligația să anunțe autoritatea contractantă/achizitorul, în scris, în cel mai scurt timp, despre orice schimbări neprevăzute ce s-ar putea ivi, înaintea sau în timpul prestării serviciilor.

Prestatorul este pe deplin responsabil pentru execuția serviciilor.

**[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cuprins)**

Prin Propunerea Tehnică depusă, ofertantul are obligația de a face dovada conformității serviciilor care urmează a fi prestate cu cerințele prevăzute în Caietul de sarcini.

Prin Propunerea Tehnică, ofertanții vor prezenta descrierea detaliată a serviciilor ofertate, precum și alte informații considerate semnificative pentru evaluarea corespunzătoare a propunerii tehnice.

Prin Propunerea Tehnică, în ceea ce privește descrierea tehnică a serviciilor, ofertanții vor trebui să demonstreze corespondența strictă a acestora cu specificațiile tehnice solicitate de autoritatea contractantă.

În urma evaluării tehnice, vor fi considerate admisibile numai acele oferte care îndeplinesc elementele obligatorii, conform specificațiilor din caietul de sarcini al achiziției.

**[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cuprins)**

Plata contravalorii serviciilor prestate se va face în lei, pe baza facturii fiscale, cu ordin de plată, după prestarea și recepția serviciilor.

Plata serviciilor prestate se va efectua în termen de maxim 30 de zile de la primirea de către Achizitor a facturii emise de Ofertant la încheierea perioadei serviciilor prestate, încheiere consemnată prin recepția calitativă și cantitativă a serviciilor.

Recepția serviciilor va fi consemnată printr-un proces verbal de recepție întocmit în două exemplare, unul pentru Achizitor și unul pentru Prestator.

Documente care vor însoți factura: procesul verbal de recepție.

**Întocmit,**

**Moisescu Ștefan**

Șef birou

Biroul Logistică